Oficialii închisorii în care este deținut Navalnîi amenință că îl vor hrăni forțat. Activistul ar fi slăbit opt kilograme în greva foamei.
Alexei Navalnîi a intrat în greva foamei pe 31 martie. Motivul grevei este lipsa unui tratament medical adecvat. Oficialii închisorii îl amenință pe Navalnîi că îl vor hrăni forțat.
Oficialii închisorii în care este deținut Alexei Navalnîi amenință că vor începe să îl hrănească forțat pe activist. Navalnîi a pierdut 8 kilograme în greutate după ce a intrat în greva foamei pentru a protesta față de faptul că nu i se permite să fie vizitat de un medic, relatează France 24.Alexei Navalnîi ar cântări în acest moment aproximativ 77 de kilograme, față de 85, cât avea când a început greva pe 31 martie. Motivul grevei, susține Navalnîi, ar fi absența unui tratament medical adecvat la problemele de sănătate pe care le-a avut. Oficialii închisorii nu ar fi permis nici până în prezent ca Navalnîi să fie consultat de un medic.Avocații activistului cer ca acesta să fie transferat la un spital. Kremlinul, de cealaltă parte, susține că nu are de ce să îi ofere tratament special lui Navalnîi, legea e aceeași pentru toți.